Կարլեն Մատինյան

**Կարլեն Ռաֆայելի Մատինյան** (), գրականագետ, թարգմանիչ, բանասիրական գիտությունների դոկտոր, պրոֆեսոր։

## Կենսագրություն
Կարլեն Մատինյանը ծնվել է 1956 թվականի սեպտեմբերի 6-ին Թբիլիսիում։ 1973 թվականին ավարտել է Երևանի թիվ 25 միջնակարգ դպրոցը։ 1976-1981 թվականներին սովորել և  ավարտել է Երևանի պետական համալսարանի բանասիրության ֆակուլտետի ռոմանագերմանական լեզուներ և գրականություն բաժինը (գերմաներեն)։ 1981 թվականին նշանակվել է Երևանի պետական համալսարանի արտասահմանյան գրականության և գրականության տեսության ամբիոնի ասիստենտ։ 1981-1986 թվականներին եղել է Մոսկվայի Լոմոնոսովի անվան պետական համալսարանի արտասահմանյան գրականությունների ամբիոնի ստաժոր-հետազոտող, ապա ասպիրանտ։ Եղել է  ասպիրանտական խորհրդի նախագահ։ 1983-1986 թվականներին զուգահեռ սովորել և ավարտել է Մոսկվայի պետհամալսարանի կուսկոմիտեին կից «Միջազգային հարաբերությունների և արտաքին քաղաքականության» բաժինը։ 2000-2001 թվականներին եղել է Երևանի պետական համալսարանի արտասահմանյան գրականության և գրականության տեսության ամբիոնի դոկտորանտ։

### Աշխատանքային գործունեություն
* 2011 թվականից Հայ-Ռուսական (Սլավոնական) համալսարանի «Օտար լեզուների և միջմշակութային հաղորդակցության» ամբիոնի պրոֆեսոր,
* 2005-2008 թթ. ԵՊՀ ռոմանագերմանական ֆակուլտետի արտասահմանյան գրականության ամբիոնի պրոֆեսոր,
* 1990-2004 թթ. ԵՊՀ ռոմանագերմանական ֆակուլտետի արտասահմանյան գրականության ամբիոնի դոցենտ,
* 1997-2001 թթ. Երևանի Նելսոն Ստեփանյանի անվան թիվ 71 դպրոցի տնօրեն։ Օտար լեզուների թեքումով «Մակսեդան» միջնակարգ դպրոցի համահիմնադիր,
* 1987-1990 թթ. ԵՊՀ ռոմանագերմանական ֆակուլտետի արտասահմանյան գրականության ամբիոնի ասիստենտ։

### Գիտական աստիճան, կոչում
Բանասիրական գիտությունների դոկտոր, պրոֆեսոր  
Դոկտորոկան թեմա՝ «20-րդ դարի երկրորդ կեսի ավստրիական դրամատուրգիան», 2002 թ., Երևանի պետական համալսարան  
Թեկնածուական թեմա՝ «Գերմանական ռոմանտիզմի կատակերգությունը», 1986 թ.,  Մոսկվայի Լոմոնոսովի անվան պետական համալսարան։

## Մասնագիտական անդամակցություն և գիտակրթական գործունեություն
* 2011-2018 թթ. Հայաստանի բարձրագույն որակավորման կոմիտեի՝ ՀՀ Գիտությունների ազգայի ակադեմիայի Գրականության ինստիտուտում գործող՝ գրականագիտության 003 մասնագիտական խորհրդի  (Արտասահմանյան գրականություն) անդամ։
* 2018 թվականից  Հայաստանի բարձրագույն որակավորման կոմիտեի՝ ԵՊՀ-ում գործող՝ Արտասահմանյան գրականության 066 խորհրդի անդամ։
* 2004-2008 թվականներին եղել է ՀՀ Կրթության և գիտության նախարարության կոլեգիայի անդամ։
* ՀՀ Կրթության և գիտության նախարարության կողմից գիտակրթական փորձի փոխանակման ծրագրերով գործուղվել է Ճապոնիա (2005, հոկտեմբեր), Հնդկաստան (2005, դեկտեմբեր)։
* Ավստրիական Գրական Ընկերության հրավերով երկու անգամ եղել է Ավստրիայում, համագործակցել գրողների, գրականագետների հետ, մասնակցել գրականության խնդիրներին նվիրված հեռուստահաղորդումներին։ 
* Ակադեմիական փոխանակումների ծրագրով բազմիցս եղել է Գերմանիայում և մի շարք այլ եվրոպական երկրներում։ 
* Հայ-գերմանական գրական կապերի խորհրդի անդամ է։ Գիտական զեկույցներով հանդես է եկել Մարտին-Լյութերի անվան Հալլե-Վիթենբերգի և Հայդելբերգի  համալսարաններում։
* Մասնակցել է Հայաստանում և արտասահմանում տեղի ունեցած մի շարք միջազգային գիտաժողովներին։ 
* Նրա ղեկավարությամբ հաջողությամբ պաշտպանվել են 16 թեկնածուական ատենախոսություններ։
* 2016 թվականից Հայաստանի գրողների միության անդամ է։

## Պարգևներ
* Ավստրիայի Գրական Ընկերության մրցանակ (1997),
* Հայաստանի գրողների միության «Կանթեղ» մրցանակ (2021)։

## Աշխատություններ
### Գրքեր
* Համաշխարհային գրականություն, դասագիրք, Երևան, Լույս հրատարակչություն, 1995։
* 20-րդ դարի երկրորդ կեսի ավստրիական դրամատուրգիան,  ԵՊՀ հրատարակչություն, Երևան, 2002։

## Թարգմանություններ

### Գերմաներեն-հայերեն
* Թ. Բերնհարդ։ Հատվածներ պիեսներից. 20-րդ դարի ավստրիական դրամատուրգիան․- Երևան։ ԵՊՀ հրատ․, 2002
* Գ. Գրաս։ «Թիթեղյա թմբուկը»․- Երևան։ Նաիրի, 2002. /Երկրորդ վերանայված հրատարակությունը՝ 2014, Անտարես/            
* Պ. Հանդկե։ «Դարպասապահի վախը 11-մետրանոցից»․- Երևան։ Նաիրի հրատարակչություն, 2005 /Երկրորդ վերանայված հրատարակությունը՝ 2020, Անտարես/                                                                                   
* Ռ. Վելշ։ «Կարմրագանգ վհուկը»․- Երևան։ Գասպրինտ հրատարակչություն, 2007
* Ց. Դրվենքար։ «Լուսնի հակառակ կողմը»․- Երևան։ Գրասպրինտ, 2007
* Յ. Ռիխթեր։ «Փոխարինողը»․- Երևան։ Գասպրինտ, 2007
* Փ. Մաար։ «Մեկ օր կոմանդոր Վալթերի կյանքից»․- Երևան։ Գասպրինտ, 2007
* Սաքսոն-Անհալտյան պոեզիա։ «Վերջապես անցան սառը օրերը»․- Երևան։ Ապոլոն, 2012
* Պ. Զյուսքինդ։ «Օծանելիք»․- Երևան։ Անտարես, 2013 
* Գ. Մեյրինք։ «Սարաևոյի պաշարումը», Ավստրիական արձակ ժողովածուում․- Երևան։ Անտարես, 2014             
* Է. Ելինեկ։ «Դաշնակահարուհին»․- Երևան։ Անտարես, 2014
* Պ. Հանդկե։ «Դանդաղ վերադարձ տուն»․- Երևան։ Անտարես, 2015
* Մ. Թայզեն։ «Ապակյա Արամը»․- Երևան։ ԻԲԻ-Արմենիա, 2015  
* Հ. ֆոն Դոդերեր։ «Երկու սուտ»․- Երևան։ «Արտ.Գրականություն», N2, 2015                                                        
* Օ. Յելինեկ։ «Իննի մայրը», «Արտ.Գրականություն», N2․- Երևան։ Արտասահմանյան գրականություն հրատ., 2016 
* Լ. Զայլեր։ «Կրուզո»․- Երևան։ Անտարես, 2017
* Մ. Ֆրիշ։ «Հոմո Ֆաբեր»․- Երևան։ Անտարես, 2017
* Մ. Ֆրիշ։ «Կապտամորուսը»․- Երևան։ Անտարես, 2018
* Մ. Ֆրիշ։ «Մոնթոկ»․- Երևան։ Անտարես, 2018
* Մ. Ֆրիշ։ «Ենթադրենք անունս  Գանթենբայն է»․- Երևան։ Անտարես, 2020
* Պ. Հանդկե։ «Դոն Ժուան»․- Երևան։ Անտարես, 2020
* Պ. Հանդկե։ «Կարճ նամակ երկար հրաժեշտից առաջ»․- Երևան։ Անտարես, 2020
* Ռոբերտ Մենասե։ «Մայրաքաղաք»․- Երևան։ Անտարես, 2020
* Ֆրանց Կաֆկա, «Ամերիկա»։ Հատոր 2․- Երևան։ Անտարես, 2020
* Յ.Վ. Գյոթե։ «Ճանապարհորդություն Իտալիա»․- Երևան։ Անտարես, 2021
* Ֆրանց Կաֆկա։ Հ.5., «Նամակները»․- Երևան։ Անտարես, 2022 
* Հայնրիխ Բյոլ։ «Հոգատարության կապանքներում»․- Երևան։ Անտարես, 2021
* Պ.Հանդկե։ «Երկրորդ սուրը»․- Երևան։ Անտարես, 2022
* Պ.Հանդկե։ «Մեծ անկումը»․- Երևան։ Անտարես, 2022
* Տ.Պ. Տրայան։ Շրջանցիկ ճանապարհ, (համատեղ Է.Միլիտոնյանի հետ)․- Երևան։ Վան Արյան, 2023

### Հայերեն-գերմաներեն
* Դանիել Վարուժան։ Բանաստեղծություններ, «Մի բուռ մոխիր» ժողովածու․- Օշերսլեբեն։ Ցիտեն հրատարակչություն, 2015 
* Հողը կը խօսի, Եղեռնազոհ հայ գրողների ստեղծագործություններից.- Երևան։ ԱՍՎ հրատ․, 2015 
* Հայ-գերմանական (Սաքսոն-անհալտյան) ՕԴԱ  գերմանական գրական ամսագրում՝ հայ հեղինակների գործերից, Մակդեբուրգ, №3, 2014

### Հրապարակախոսական գործերի թարգմանություն
* Ստեղծագործել ի հեճուկս գաղափարախոսության, հրապարակախոսական զեկույցներ․- Երևան։ Ասողիկ հրատ., 2022  
* Հայ-գերմանական դիվանագիտական հարաբերությունների 30 տարի, հրապարակախոսական զեկույցներ․- Երևան։ Զանգակ, 2022

## Ծանոթագրություններ

Կատեգորիա:Հայ գրականագետներ
Կատեգորիա:Հայ թարգմանիչներ
Կատեգորիա:Բանասիրական գիտությունների դոկտորներ
Կատեգորիա:Հայ պրոֆեսորներ